Document ID: 31995R1085

KOMISSION ASETUS (EY) N:o 1085/95,
annettu 15 päivänä toukokuuta 1995,
toimenpiteistä korkealaatuisen naudanlihan menekin edistämiseksi annetusta neuvoston asetuksesta (ETY) N:o 2067/92 poikkeamisesta ja asetuksen (EY) N:o 3380/93 kumoamisesta annetun asetuksen (EY) N:o 3521/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon toimenpiteistä korkealaatuisen naudanlihan menekin edistämiseksi 30 päivänä kesäkuuta 1992 annetun neuvoston asetuksen (ETY) N:o 2067/92 (1) ja erityisesti sen 4 artiklan,
sekä katsoo, että
komission asetuksessa (ETY) N:o 1318/93 (2), sellaisena kuin se on viimeksi muutettuna asetuksella (EY) N:o 3380/93 (3), rajoitetaan asetuksessa (ETY) N:o 2067/92 säädettyjen menekinedistämistoimenpiteiden soveltamisala lihoihin, jotka ovat peräisin lihotusluokkiin 2 ja 3 kuuluvista ruhoista; ottaen huomioon näihin luokkiin kuuluvien kuohittujen eläinten hankintavaikeudet, komission asetuksessa (EY) N:o 3521/93 (4) sallitaan poikkeaminen näistä säännöistä hyväksymällä vuonna 1993 toteutettavien menekinedistämisohjelmien osalta seuraavaksi korkeimpaan lihotusluokkaan kuuluvien lihojen käyttö,
näiden vaikeuksien jatkumisen vuoksi ja koska on tarpeen säätää sopeutumisajoista niiden helpottamiseksi, tämän poikkeuksen soveltamista olisi jatkettava niihin menekinedistämisohjelmiin, joista on jo päätetty tai joista päätetään vuosiksi 1994-1997, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 3521/93 1 artiklassa ilmaisu "vuodelle 1993" ilmaisulla "vuosiksi 1993-1997".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä toukokuuta 1995.

Labels: 3
17